Jaime de Armiñán

**Jaime de Armiñán Oliver**, conoixiu con o suyo nombre artistico de **Jaime de Armiñán**, naixiu de Madrit (Comunidat de Madrit, Espanya) o 9 de marzo de 1927 y muerto en ixa mesma ciudat o 9 d'abril de 2024, estió un escritor, novelista, director cinematografico y guionista cinematografico espanyol, activo en o cine espanyol dende primerías d'os anyos 1960 dica la suya muerte y con cuantos premios recibius mientres a suya carrera cinematografica, en destacando dos nominacions a los Premios Oscar y un Premio Goya d'Honor.

Jaime de Armiñán perteneixeba a una familia con amplos vinclos con o mundo d'a politica, con o mundo d'a literatura y con o mundo de l'espectaclo: yera fillo de Luis de Armiñán Odriozola, periodista y politico, y de Carmen Oliver Cobeña, actriz; o suyo avuelo paterno yera Luis Armiñán Pérez, periodista y politico (estió ministro de Treballo mientres o reinau d'Alifonso XIII); y los suyos avuelos maternos estioron Federico Oliver Crespo, escultor y escritor, y Carmen Cobeña, actriz.

## Formación
Fació los suyos estudios en o *[[Colechio Estudio]]* de Madrit, continando-los en a Universidat de Madrit, a on se i licenció en Dreito.

## Carrera profesional
Jaime de Armiñán prencipió la suya carrera artistica en colaborando en bellas revistas mientres os anyos 1950, redactando articlos ta las revistas *[[Fotos (revista)|Fotos]]* (que en ixas envueltas amostraba noticias sobre sociedat y espectaclos) y *[[Dígame]]* (una atra revista semanal con noticias chenerals). Tanimientres, en istos anyos tamién treballó en escribindo bellas obras teatrals, ganando lo Premio Calderón de la Barca con *[[Eva sin manzana]]* (1953) y lo Premio Lope de Vega con *[[Nuestro fantasma]]* (1957).

Cuen en l'anyo 1956 se fundó *[[Televisión Española]]*, prencipió bien luego a colaborar-ie, quedando a lo cudiau d'os programas de ficción d'a emisora mientres cuasi vinte anyadas, encara que tamién prencipió a escribir guions ta bellas cintas, a sobén en colaborando con o director José María Forqué, como en as cintas *[[La becerrada]]* (1962) u *[[Yo he visto la muerte]]* (1965).

Posteriorment s'adedicó cada vegada mas a lo mundo d'o cine, convertendo-se a finals d'os anyos 1960 en director cinematografico, estando la suya primer cinta *[[Carola de día, Carola de noche]]* (1969, con Marisol, Tony Isbert, Lilí Murati, Rafael Alonso, Vidal Molina, José Sazatornil y Patty Sheppard) consolidando lo suyoe xito con *[[Mi querida señorita]]* (1971, con guión coescrito con José Luis Borau y con a participación d'os actors José Luis López Vázquez, Julieta Serrano, Antonio Ferrandis, Enrique Ávila, Lola Gaos, Chus Lampreave, Verónica Forqué, Mónica Randall y Luis Barbero), en estar a cinta seleccionada ta representar a Espanya en a 45<sup>ena</sup> edición d'os Premios Oscar y estando finalment seleccionada como nominada a l'Oscar a la Millor Cinta en luenga no anglesa, encara que no en estió la ganadora en estar-lo *[[Le charme discret de la bourgeoisie]]* dirichida por Luis Buñuel. Dimpués d'atras cintas como *[[El amor del capitán Brando]]* (1974) u *[[Al servicio de la mujer española]]* (1978) tornó a estar nominau por segunda vegada a l'Oscar a la Millor Cinta en luenga no anglesa en a 53<sup>ena</sup> edición d'os Premios Oscar, ista vegada por *[[El nido]]*, con os actors Héctor Alterio, Ana Torrent, Luis Politti, Agustín González, Patricia Adriani, María Luisa Ponte, Mercedes Alonso, Luisa Rodrigo, Amparo Baró, Ovidi Montllor y Mauricio Calvo).

A finals d'os anyos 1980 tornó a lo mundo d'a televisión ta dirichir bellas series con prou exito, como *[[Juncal (serie de televisión)|Juncal]]* (1988), *[[Una gloria nacional]]* (1993), todas dos protagonizadas por Francisco Rabal, anque encara fació posteriorment bels treballos en o cine, como *[[Al otro lado del túnel]]* (1994), *[[El palomo cojo]]* (1995) u *[[14, Fabian Road]]* (2008).

Encara que retirau d'a dirección cinematografica, continó vinclau de raso a lo mundo d'o cine, en colaborando con articlos en prensa cheneralista en cuantos diarios, anque mas que mas en os diarios *[[El Mundo]]* y *[[Abc]]*.

## Vida privada
En l'anyo 1956 s'escaició la suya voda con Elena Santonja, presentadora de televisión, a qui heba conoixiu mientres o suyo treballo en *[[Televisión Española]]* y con qui tenió tres fillos, Álvaro, Eduardo y Carmen. Su muller intervenió como actriz, con un chicot papel no acreditau, en as suyas cintas *[[¡Jo, papá!]]* (1975) y *[[Al servicio de la mujer española]]* (1978).

## Filmografía
### Como director
#### Anyos 1960

#### Anyos 1970

#### Anyos 1980

#### Anyos 1990

#### Anyos 2000

### Como guionista
Nota important: nomás se relacionan que las cintas a on nomás ye l'autor d'o guión; as cintas en as cuals amás en ye lo director se troban en a sección correspondient a la suya filmografía como director, con l'adición d'ixa caracteristica en l'apartau "atros".

#### Anyos 1960

#### Anyos 1970

#### Anyos 1980

#### Anyos 1980

## Referencias

## Se vaiga tamién
* Cintas con guión de Jaime de Armiñán.

## Vinclos externos

*  Jaime de Armiñán en Internet Movie Database.
*  Jaime de Armiñán en FilmAffinity.